2. ΑΠΟΦΑΣΙΣ ΥΠΟΥΡΓΩΝ ΚΟΙΝΩΝΙΚΗΣ ΠΡΟΝΟΙΑΣ ΓΕΩΡΓΙΑΣ  ΚΑΙ ΕΣΩΤΕΡΙΚΩΝ Αριθ. Ν.Ι.Α. 5749 της 28 Απρ./26 Ιουν. 1956 (ΦΕΚ Β΄ 120) Περί καθορισμού καθηκόντων και υποχρεώσεων των κοινοτικών και αγροτικών ιατρών. Έχοντες υπ’ όψιν την παρ. 2 του άρθρ. 11 του Νόμ. 3487/1955 περί Κοινωνικής Ασφαλίσεως των αγροτών, αποφασίζομεν Τα καθήκοντα και τας υποχρεώσεις των κοινοτικών και αγροτικών ιατρών ως και τας υγειονομικάς αυτών αρμοδιότητας ορίζομεν ως ακολούθως: Οι κοινοτικοί και αγροτικοί ιατροί καθήκον και υποχρέωσιν έχουν: Σελ. 178 1.Να παρέχωσι τας ιατρικάς των υπηρεσίας άνευ ουδεμιάς ετέρας αμοιβής, πέραν του καθοριζομένου μισθού και των λοιπών απολαυών δια της οικείας συμβάσεως, καθ’ όλας τας εργασίμους ώρας εν τω ιατρείω και εις περίπτωσιν κατεπειγούσης ανάγκης εν τω ιατρείω ή οίκοι εις πάσαν ώραν ημέρας ή νυκτός προς άπαντας τους εκ των κειμένων διατάξεων δικαιουμένους ιατρικής και νοσηλευτικής περιθάλψεως και κατοικούντας εις την περιφέρειαν της δικαιοδοσίας του κοινοτικού ή αγροτικού ιατρείου. 2.Να μεταβαίνωσι κατά τακτάς ημέρας και ώρας, καθοριζομένας δια προγράμματος, άπαξ της εβδομάδος εις τας κοινότητας, τα χωρία και τους συνοικισμούς της δικαιοδοσίας του κοινοτικού ή αγροτικού ιατρείου δια την παρακολούθησιν και εξέτασιν των ασθενούντων κατοίκων αυτών, ως και δια την επίβλεψιν και παρακολούθησιν των θεμάτων της δημοσίας υγείας, εκτάκτως δε οσάκις καλούνται δια κατεπειγούσας περιπτώσεις. 3.Εις την άσκησιν της προληπτικής υγιεινής. Αναλυτικώτερον τα ως άνω καθήκοντα και υποχρεώσεις των κοινοτικών και αγροτικών ιατρών περιλαμβάνουν: α)Την παροχήν πάσης φύσεως ιατρικής περιθάλψεως. β)Την παρακολούθησιν των επιτόκων, την μαίευσιν και την επίβλεψιν των λεχωΐδων. γ)Την παροχήν πρώτων βοηθειών και την μέριμναν, επί επείγοντος χειρουργικού περιστατικού χρήζοντος αμέσου επεμβάσεως, δια την άμεσον διακομιδήν του ασθενούς εις το πλησιέστερον νοσηλευτικόν ίδρυμα. δ)Την παραπομπήν εις το πλησιέστερον αντιτραχωματικόν ιατρείον των παρουσιαζόντων οφθαλμολογικάς παθήσεις και την θεραπείαν των πασχόντων εξ οφθαλμικών νοσημάτων, συμφώνως προς τας οδηγίας του οφθαλμιάτρου του αντιτραχωματικού ιατρείου της περιοχής εις ας περιπτώσεις οι πάσχοντες δεν δύνανται να μεταβαίνουν εις αυτό. ε)Την παρακολούθησιν και θεραπείαν των πασχόντων εξ αφροδισίων και δερματικών μεταδοτικών νοσημάτων. ς)Την διαφώτισιν των κατοίκων της περιφερείας του ιατρείου επί θεμάτων προληπτικής υγιεινής και την προστασίαν της μητρότητος και παιδικής ηλικίας. 498 34.Β.ε.2 Κοινωνική Ασφάλιση Αγροτών ζ)Την εκτέλεσιν των εμβολιασμών παντός είδους, την επίβλεψιν της καθαριότητος, της υδρεύσεως και των αποχετεύσεων των κοινοτήτων, χωρίων και συνοικισμών της περιφερείας του ιατρείου, προς αποφυγήν δημιουργίας νοσογόνων εστιών. η)Την χορήγησιν αδειών δια την λειτουργίαν καταστημάτων εν γένει, βάσει των κειμένων διατάξεων, εφ’ όσον λόγω αποστάσεως δεν καθίσταται ευχερής η επί τόπου μετάβασις του νομιάτρου. θ)Την εκτέλεσιν αστυϊατρικών επιθεωρήσεων, συνοδεία αστυνομικών οργάνων και της κρεοσκοπίας εφ’ όσον αύτη δεν ενεργείται παρά της αστυκτηνιατρικής υπηρεσίας. ι)Την μέριμναν δια την εξυγίανσιν των κοινοτήτων, χωρίων και συνοικισμών της δικαιοδοσίας του ιατρείου και την παρακολούθησιν των Ιδρυμάτων Κοινωνικής Προνοίας, ενεργών εν προκειμένω ο ιατρός ως μέλος τοπικής υγειονομικής επιτροπής του Νόμ. 6008. Ο κοινοτικός ή αγροτικός ιατρός υποχρεούται να ενεργή, εις ό,τι αφορά τα θέματα της προληπτικής εν γένει Υγιεινής, επί τη βάσει οδηγιών του προϊσταμένου του Υγειονομικού Κέντρου. Ομοίως υποχρεούται να τηρή στατιστικά στοιχεία της νοσολογικής κινήσεως του ιατρείου κεχωρισμένως κατά περιστατικά και να υποβάλη εις το οικείον Υγειονομικόν Κέντρον μηνιαίον δελτίον πεπραγμένων εφ’ όλου του αντικειμένου του ιατρείου. Ο Ιατρός δεν δύναται άνευ σοβαρού αποχρώντος λόγου να απουσιάση των καθηκόντων του άνευ αδείας .  χορηγουμένης υπό του νομάρχου.